เรื่องร้องเรียน (ถนน,ท่อระบายน้ำ,ต้นไม้,ร้องเรียน,ความสะอาด,น้ำท่วม) วันที่ 2023-02-27 03:10:37 — แขวงวัดท่าพระ เขตบางกอกใหญ่ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660007815

ขอให้แก้ไขปัญหา กรณีได้รับความเดือดร้อนจากการกวาดใบไม้และนำไปกองไว้บริเวณท่อระบายน้ำสาธารณะ ของคอนโดมิเนียม ซิตี้โฮมท่าพระ ซอยรัชดาภิเษก 25 ถนนรัชดาภิเษก แขวงวัดท่าพระ เขตบางกอกใหญ่ กรุงเทพมหานคร จุดสังเกต จุดที่พบกองใบไม้จะอยู่ด้านหน้าปากซอยฯ เนื่องจากประชาชนแจ้งว่าคอนโดมิเนียมดังกล่าว จะมีการปลูกต้นกระโจมทองเอาไว้ ซึ่งจากการปลูกต้นไม้ของทางคอนโดฯ ทำให้มีใบไม้ร่วงหล่นเต็มพื้นถนน ทั้งนี้ทางคอนโดฯ ได้มีการดำเนินการทำความสะอาด โดยจะให้พนักงานกวาดใบไม้บริเวณด้านหน้าคอนโดฯ และนำไปทิ้งขยะ แต่กลับพบว่าบริเวณด้านข้างคอนโดฯ พนักงานจะกวาดใบไม้ไปกองไว้ตรงท่อระบายน้ำสาธารณะ ทำให้ผู้ร้องเกรงว่าใบไม้จะร่วงหล่นไปในท่อระบายน้ำ และทำให้ท่อระบายน้ำอุดตัน อีกทั้งผู้ร้องแจ้งว่าในช่วงก่อนหน้านี้ (ไม่ทราบวันที่ชัดเจน) พนักงานของคอนโดฯ จะกวาดใบไม้ลงท่อระบายน้ำไปเลย ผู้ร้องพบเห็นกรณีดังกล่าวเป็นจำนวนหลายครั้งแล้ว (ไม่สามารถระบุรายละเอียดที่ชัดเจน) ประกอบกับปัจจุบันอยู่ในช่วงฤดูฝน ผู้ร้องเกรงว่าอาจทำให้ภายในพื้นที่เกิดน้ำท่วมได้ จึงประสงค์ให้หน่วยงานที่เกี่ยวข้องดำเนินการตรวจสอบและแก้ไขปัญหา เบื้องต้นได้มีการแจ้งรายงานผลการปฏิบัติงานของกรุงเทพมหานคร  ตามเลขที่รับแจ้ง 99625/65 ให้ทราบว่า เจ้าหน้าที่ฝ่ายเทศกิจ ดำเนินการตรวจสอบแล้ว ได้เข้าพบผู้ดูแลอาคาร ของคอนโดมิเนียม ซิตี้โฮมท่าพระ ซอยรัชดาภิเษก 25 ให้แจ้งกับแม่บ้านประจำคอนโดฯ ดังกล่าว มิให้ทำการกวาดใบไม้ลงท่อระบายน้ำอีก ทั้งนี้ทางผู้ดูแลอาคารยินดีแจ้งและปฏิบัติตามคำแนะนำของเจ้าหน้าที่ โดยผู้ร้องแจ้งว่ามีแม่บ้านประจำคอนโดฯ ดังกล่าว ได้ทำการกวาดใบไม้เฉพาะบริเวณภายในคอนโดดังกล่าว แต่บริเวณท่อระบายยังคงประสบปัญหาใบไม้ร่วงหล่นเต็มพื้นที่เช่นเดิม

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata